The Buggles

The Buggles bija jaunā viļņa grupa no Londonas, kuras sastāvā bija vokālists un basģitārists Trevors Horns un taustiņinstrumentālists Džefrijs Dauns. The Buggles ir vislabāk pazīstami ar savu 1979. gada debijas singlu Video Killed the Radio Star, kas sasniedza 1. vietu 16 valstu singlu topos.The Buggles 'Video Killed The Radio Star',  soundonsound.com

Grupa radās 1977. gadā Londonā. Divus gadus vēlāk duets izdeva savu debijas albumu The Age of Plastic ar Video Killed the Radio Star kā galveno singlu. Singla video bija pirmais, kas tika attēlots kanālā MTV, kad 1981. gada augustā sāka kanāla pārraidi ASV.Happy 35th Birthday, MTV: Here's the First Music Video You Ever Played, billboard.com Pēc albuma izdošanas Horns un Dauns pievienojās progresīvā roka grupai Yes, ierakstot albumu Drama, bet drīz mūziķi pameta grupu. 1981. gadā grupa izlaida otro albumu Adventures in Modern Recording, kura komerciālās neveiksmes dēļ grupa izjuka.

Dauns apgalvoja, ka grupas nosaukums atvasināts no The Beatles: "Mēs sākotnēji sevi saucām par Bugs, līdz kāds pajokoja, ka Bugs nekad nebūs tik slaveni kā The Beatles. Tādēļ mēs nosaukumu mainījām uz The Buggles." Trevors Horns rakstīja dziesmu vārdus, iedvesmojoties no zinātniskās fantastikas darbiem. Vairākos Buggles ierakstos Dauns dubulto melodijas, izmantojot akorda piekto pakāpi.#askYes Geoff Downes' Keyboard Inspirations. yesworld.com. Accessed on 23 July 2013.

Kopš 1998. gada Horns un Dauns pāris reizes ir publiski izpildījuši savas dziesmas.

 Grupas dalībnieki 
 Trevors Horns — vokāls, basģitāra, ģitāra, skaņu efekti
 Džefrijs Dauns — taustiņinstrumenti, sintezatori, klavieres, bungas, perkusijas, fona vokāls

 Diskogrāfija 
 Studijas albumi
 The Age of Plastic (1980)
 Adventures in Modern Recording (1981)

 Atsauces 

 Ārējās saites 
 The Buggles diskogrāfija

Kategorija:1970. gadu mūzikas grupas
Kategorija:1980. gadu mūzikas grupas
Kategorija:Anglijas jaunā viļņa grupas
Kategorija:Anglijas popgrupas